Foto’s: SAS King Sekhukhune I in gebruikDie hipermoderne vaartuig is na Koning Sekhukhune I genoem. (Foto: SA SA Weermag) Die vloot se nuwe vaartuig, die SAS King Sekhukhune I, is Donderdag tydens ŉ swierige naamgewingsplegtigheid in Durban amptelik bekend gestel. Ingevolge vloottradisie is dit gebruiklik om vaartuie met dieselfde vermoëns ingevolge ŉ spesifieke klas te benoem. Die voorgangers van die multisending-patrollievaartuie is in die gevegsklas en daarom sit die nuwe groep vaartuie dié tradisie voort. Volgens die Suid-Afrikaanse Vloot word die vaartuie genoem na krygers wat ŉ beduidende impak op die Suid-Afrikaanse geskiedenis gehad het. Koning Sekhukhune I was een van hulle. Die SAS King Sekhukhune I tydens ‘n vaart in die Durban-omgewing. (Foto: SA Weermag) Die SAS King Sekhukhune I is die eerste van drie hipermoderne patrollievaartuie wat plaaslik deur Damen Shipyards in Kaapstad vir die vloot gebou is, met die tweede vaartuig wat na verwagting volgende jaar en die derde een in 2024 aan die vloot oorhandig sal word. Bouwerk aan hierdie vaartuie duur voort. Die vaartuig het ŉ reikwydte van 2 000 seemyl en word aangedryf deur vier dieselenjins. Dit is onder meer toegerus met twee Browning-masjiengewere aan elke kant van die brug, en een aan elke kant van die agterdek. Die seremonie is Donderdag in Durban gehou. (Foto: Defence Views from Africa/Facebook) Die SAS King Sekhukhune I sal hoofsaaklik gebruik word vir kuspatrollies, onder meer vir die bekamping van onwettige vissery, sowel as teensmokkel- en stroperyoperasies. Die SAS King Sekhukhune I. (Foto: Defence Views from Africa/Facebook) Bevel van die skip is tydens die plegtigheid by Salisbury-eiland aan kommandeur Jabulani Donald Mashamba gegee. Mashamba het in 2007 by die vloot aangesluit, was ŉ bemanningslid op verskeie vaartuie en het al deelgeneem aan verskeie militêre operasies en oefeninge. Sy eerste bevelsaanstelling was in 2018 toe hy as bevelvoerder van die vlootbasis in Port Elizabeth aangewys is. (Foto: Defence Views from Africa/Facebook)